Genesis 23
Sara Naŋgan Mampan1Sara impai udzufan isaŋ' 127. 2Da araŋan imamp imiŋ' gamp Kiriat-Arba (nida Hibron), imiŋ' intap Kanan. Abraham iraŋ igampun ruan i finiŋgan imiŋ' uŋar wasa'.
3Araŋan iraŋ sib da itaŋin finiŋgan rai da ifa ni da garam Hit ibiani, 4"Dzi maragab garam marawampua ani impa wasa' i agam. Agam warim intap maŋan da dzi da dzi narim finiŋgaŋ' gin."
5Da garam Hit ini bina', 6"Garam tsira', aga maraŋ' ifur ibiani: U garam nifutsarif impa wasa' i agai. Bida u waŋuŋgam uda tauf bampun rima badzabin maŋan miŋ'a aga gin, da warim finiŋgam in. Aga maŋa wasaŋ' i nida nan inti' i tauf bampun u rima finiŋgam in u."
7Da Abraham ira' i ruan da irim antuŋ' da irasu ruan iru' garam Hit igi maraŋgan. 8Da ini da ribigi ibiani, "Bida agam mpru'a waŋum i dzi rima finiŋgaŋ' i nani, da dzi maraŋ' ifur ibiani: isaŋ' agam uda dzi nifuŋgaŋ' da guta i Tsohar naruŋgan Efron, 9i rima tauf bampun miŋ'a Makpila miŋ'a araŋan intapan idzintsuts riŋampa aŋu da dzi. Da nani nam bunump gudzuŋgan rururuŋan i dzi rima nam ntsuman gin miŋ'a agam maraŋgam. Da nigi nasu dzi intapaŋ' rima badzabaŋ' gin."
10Efron impa wasa' i gan garaman Hit igi imiŋ' gamp tsira' muantsi nifuŋgan da ini Abraham nangan muŋa' imiŋ' santan igi maraŋgan ibiani, 11"Garam tsira', dzi maraŋ' ifur ibiani: dzi buŋ' arim intap muŋa' arigi santan nampru' da tauf bampun miŋ'a gin ani namiŋ' dzi ampan gaŋ' maran da agu. ▼
▼23:11dzi buŋ' arim intap muŋa' arigi santan...: Efron anuŋ' ini rima uta' aŋu. Ima'. Araŋan yatsuŋ' sanab nida nan bini da ruan, da maran ifur i Abraham wasaŋ' i uda nan igi yaban u.Da warim finiŋgam gin."
12Da Abraham itip irim antuŋ' da irasu ruan iru' garam gamp igi maran 13da ini da Efron imiŋ' ribigi maraŋgan ibiani, "Dzi gaib ruŋgaŋ' da agu i u riŋanta i dzi waŋuŋgaŋ'. Dzi buŋ' arim nam bunump gudzuŋgan rururuŋan i intap igi. Wau nam bunump igi da dzi buŋ' arim finiŋgaŋ' gin."
14Efron ini Abraham nangan muŋa' ibiani, 15"Dzi garam tsira' gaŋ', ari' wariŋantin: intap igi nam bunumpan gudzuŋgan isaŋ' 400 silva, ▼
▼23:15nam bunumpan gudzuŋgan isaŋ' 400 silva:Nan Hibru ini 400 sekel silva, da barabin gan isaŋ' 4.5 kilogram. Nam bunump igi nam tsira' biŋan da gubu' arigi.da bitsinta' nam bunump igi nam uta' biŋan i garam tsira' bida agu da dzi. Warim finiŋgam gin."
16Abraham iyu Efron nam bunumpan ruŋgan nidan igi iyab da irants 400 silva da irim da Efron imiŋ' garam nidzun santan Hit maran.
17Ibinigi da Efron intapan miŋ'a Makpila miŋ'a uts da Mamri igi impru' da gum da tauf bampun da gai santan miŋ'a gin isu Abraham naŋgan imiŋ' garam Hit santan mpru'a ruan gin igi maraŋgan. 19Nan tipan ntsupan da Abraham irim finiŋgan Sara i tauf bampun miŋ'a Makpila imiŋ' uts da Mamri (Hibron gampan isi' maŋan) miŋ'a intap Kanan. 20Ibinigi da garam Hit intapan marafain arigi mpru'an da tauf bampun isu Abraham gampan rima badzaban gin.
Copyright information for `ADZ
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
Examples to use the search box to find Bibles, passages, search terms, etc.-
ESVGen 1
This shows how to quickly lookup a passage.NIVESVKJVGen 1
Looking up a passage in three different translations is also easy.ESVbrother
This asks STEP to search for the Greek word for 'brother' and show the results in the ESV.NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.KJVTHGNTJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
Examples of some Bible study tools +
KJVCol 3 Color code grammar
Highlight all the imperative verbs with red underlinesKJVCol 1 Color code grammar
Highlight main verbs (green underlines) and supporting verbs (purple)KJVMat 1 Color code grammar
Highlight the number (plural in bold) and gender (male in blue, feminine in red, neuter in black) of wordsESV1Jo 1 Quick tryout links
Highlight frequent words in the chapter or book
Examples to enable color code grammar +
KJVEph 1 Color code grammar
Look at KJV New Testament with color highlighted verbsSBLGRom 12 Color code grammar
Look at Greek New Testament with color code grammar, Greek root word and English vocabularyCUnCol 1 Color code grammar
Look at Chinese Union New Testament with color highlighted verbsSBLGKJVCUNEph 5 Color code grammar
Look at Greek, English and Chinese New Testament with color code grammar
© Tyndale House, Cambridge, UK - 2019


Genesis 26
Isak Impa Imiŋ' Gamp Gerar1Da gubu' fus tsira' nam gada mariŋ'a sib iwa' intap Kanan ibi muŋ' da wa'an da Abraham ugu. Ibinigi da Isak intsuŋ' ifa gamp Gerar, garam Filistia kiŋ gan Abimelek gampan. 2Yawe iwa' da araŋan da ini, "Agu anuŋ' ru'a gamp Idzip u. U buŋ' ampai intap idzuwai Dzi buŋ' ani da agu i mpada gin. 3Wampa intap ani da Dzi buŋ' arut agu da nafinti agu. I intap aruani santan Dzi buŋ' arim da agu da u tafam rusam i saŋ'a nan Dzi tagada ruaŋ' gin da u ramaŋgam Abraham ugu. 4Dzi buŋ' autus u tafam rusam yaŋiŋgan nawa' nasisuŋ' nasaŋ' ŋantam narun da narim intap ani santan da ribaraŋan. Da miŋ'a u yaŋin rusam rururuŋan da Dzi buŋ' afinti garam intap utup utup santan, 5i Abraham yataŋ' waraŋ' i Dzi da itip Dzi nangaŋ' faidagin da nam santan Dzi santiŋ'a araŋan gin."
6Ibinigi da Isak impa imiŋ' gamp Gerar. 7Gubu' garam gamp igi guta i araŋan i finiŋgan da araŋan ini bina', "Dzi nafuŋgaŋ' igi." I araŋan irat da ini i waŋuŋgan aŋu ibiani, "Bida dzi nida finiŋgaŋ' gin da garam gamp ani buŋ' ais dzi funub i araŋan, i Rebeka igi sagat mara rifirif bini." 8Isak impa nigi gubu' ampibiŋan sib raiyi, da gubu' maŋan Abimelek, garam Filistia kiŋ gan, imunti uŋaran muantsi waguŋ' da irarab Isak yafusa finiŋgan Rebeka. 9Abimelek inu' Isak iba munti i maran da ini rutin, "Aruani da dzi sru'gin sib. Sagat arigi u finiŋgam. Wain idzuwai da u ni nafuŋgam i araŋan?"
Da Isak ini bina', "Dzi maraŋ' ifur ibi dzi buŋ' arim ruŋgaŋ' rai i araŋan bida dzi nida finiŋgaŋ' gin."
10Da Abimelek ini, "Ibianuŋ' da u naŋ uwayant ibinigi da agai? Bida dzi garamaŋ' maŋan dani ruta u finiŋgam giŋ'an, da Anutu madararu agai i u naŋgam iyu'an igi." 11Abimelek ini nan babampafan da gan ampan gan ibiani, "Maŋa bida naŋa asub yaba i garam ma sagat aruani da araŋan buŋ' amamp i muŋa' gan."
12Isak iraf gum da udzuf arigi imiŋ' intap igi da nam nidzun bitsinta' bitsinta' araŋan ntaŋan da ikap nidzun 100 isaŋ' ruan santan, i Yawe ifinti araŋan nidzun aŋu, 13da araŋan isu garam nam bunump tsira' da nam bunumpan ruŋ' yutus i ruan aŋu ibinigi. 14Araŋan isu wain i dumpa da makau da garam gum ampibiŋan, da garam Filistia nugun irua' i araŋan. 15Ibinigi da ribigi idzufuŋ' mpui rafan santan araŋan ramaŋgan Abraham garam guman rafan ugu. 16Da Abimelek ini da Isak, "Aruani da aga tsaŋa u su garam nampaŋ' tsira' iyus agai, ibinigi da wataŋin aga gampaŋ' rai da wafan." 17Ibinigi da Isak itaŋin gamp igi rai da ifan da impa imiŋ' intap bump Gerar. 18Isak itip ini da garam guman iraf mpui santan aru ramaŋgan Abraham garam guman rafa muŋ' ugu. Abraham imamp sib raiyi da garam Filistia idzufuŋ' mpui santan sib. Gubu' tipa rafan da Isak itip ifariŋ' biŋan aru ramaŋgan Abraham fariŋ'a gin muŋ' ugu. 19Gan garam guman itip iraf mpui fa' maŋan imiŋ' nigi da iwa' da mpui maran budubuatagin. 20Da bitsinta' garam Gerar garaman mpada tayaŋ' makau gan irut Isak garaman mpada tayaŋ' makau gan isu ufuai da ruan da ini, "Aga mpui gaŋ' igi." Ibinigi da Isak ifariŋ' mpui rafan igi Esek (waiŋgan ibi 'suda ufuai da ruan'), i ribigi irut Isak isu ufuai da ruan i mpui rafan igi. 21Raiyi da itip iraf mpui maŋan da ribigi itip irut isu ufuai i nigi impru', da Isak ifariŋ' i biŋaŋgan Sitna (waiŋgan ibi 'usuda gudzun i ruan'). 22Isak itaŋin nigi rai da itip iraf mpui maŋan. Da gubu' arigi da garam maŋan watip irut isu ufuai gin u, ibinigi da ifariŋ' i biŋaŋgan Rihobot (waiŋgan ibi 'intap uta' maŋan') da ini, "Aruani da Yawe irim intap uta' maŋa ani da agi i mpada bini da agi yaŋin rusaŋ' buŋ' autus i ruan nawa' nasisuŋ' namiŋ' gamp ani." 23Da Isak itaŋin nigi rai da iyab ifa mpa gamp Birsiba. 24Da idziaŋ arigi, Yawe iwa' da araŋan da ini bina', "Dzi u ramaŋgam Abraham Anutu gan. Agu anuŋ' ratan u, i Dzi rut agu impai. Da Dzi buŋ' afinti agu da nautus u tafam rusam nawa' nasisuŋ', i wain iru' dzi yudzu nan sib da garam gumaŋ' Abraham." 25Isak yantuŋ' tauf tsarada nam in i nigi da itsarif Yawe gin. Da araŋan yari uŋaran apu rinigaŋan da gan garam guman iraf mpui maŋan impru' imiŋ' igi.
Nan Udzudan Muntida Wasa' i Abimelek da Isak26Gubu' maŋan da Kiŋ Abimelek irut gan garaman rima uwayant, Ahusat, da gan garaman siŋa-ati gudzuŋgan, Fikol, imiŋ' gan gampan Gerar iba i tsaŋanda Isak. 27Bawa'an da Isak igut i ribaraŋan, "Wain idzuwai da agam iba i tsaŋanda dzi, garam aru agam bugindan da wata rai i gam gampam ugu?"
28Da ribaraŋan itip ini araŋan nifuŋgan muŋa' ibiani, "Aga tsaŋan dzidziwandan ibiani, Yawe irut agu, ibinigi da aga ni i agi tsafa ruaŋ' da udzuda nan muntida wasa' i agu da agai, 29i agu anuŋ' naŋa maisan i agai u, nabi aga tipa agu bini aŋu isaŋ' u taŋinda aga rai da bada ruta nan ma'an. I aruani da aga tsaŋan i Yawe ifinti agu."
30Ibinigi da Isak isu nam gadan tsira' maŋan i ribaraŋan da igan da inum. 31Pisa tata' maratait maŋan da ribaraŋan impru' ruan da yudzu nan da itaga ruan gin i mpada bini. Da Isak itaŋin ribaraŋan rai ruta nan nufan da ifan. 32Gubu' arigi rururuŋan da Isak garam guman ibawa' da araŋan da ini rutin ibiani, "Aga raf mpui maŋan da aga wa' da mpui sib wa." 33Da Isak ifariŋ' mpui rafan igi biŋaŋgan Siba. Ibinigi da miŋ'a nigi bawa'an da aruani da ruŋ' ifariŋ' gamp igi biŋaŋgan Birsiba.
34Isau udzufan isaŋ' 40 da iyu sagat iru'run, Judit da Basemat. Judit ramaŋgan Beri, da Basemat ramaŋgan Elon, rib iru' igi garam Hit. 35Sagat iru' igi inaŋ Isak da finiŋgan Rebeka waŋun ibarabin nidzun aŋu.
Copyright information for `ADZ
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
Examples to use the search box to find Bibles, passages, search terms, etc.-
ESVGen 1
This shows how to quickly lookup a passage.NIVESVKJVGen 1
Looking up a passage in three different translations is also easy.ESVbrother
This asks STEP to search for the Greek word for 'brother' and show the results in the ESV.NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.KJVTHGNTJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
Examples of some Bible study tools +
KJVCol 3 Color code grammar
Highlight all the imperative verbs with red underlinesKJVCol 1 Color code grammar
Highlight main verbs (green underlines) and supporting verbs (purple)KJVMat 1 Color code grammar
Highlight the number (plural in bold) and gender (male in blue, feminine in red, neuter in black) of wordsESV1Jo 1 Quick tryout links
Highlight frequent words in the chapter or book
Examples to enable color code grammar +
KJVEph 1 Color code grammar
Look at KJV New Testament with color highlighted verbsSBLGRom 12 Color code grammar
Look at Greek New Testament with color code grammar, Greek root word and English vocabularyCUnCol 1 Color code grammar
Look at Chinese Union New Testament with color highlighted verbsSBLGKJVCUNEph 5 Color code grammar
Look at Greek, English and Chinese New Testament with color code grammar
© Tyndale House, Cambridge, UK - 2019


Genesis 29
Yakop Iwa' Laban Gampan1Da Yakop ruyuŋ ifan da iwa' garam gubu' yaban intapan. 2Da irunt fafun i tsaŋanda mpui rafan maŋan rumiŋ'a intap puatsi mana' biŋan igi da dumpa utup iru' da bits giŋ'a wafi'a mpui igi i garam inaŋ da irim mpui arigi rutin. Da tauf tsira' maŋan imiŋ' sib i mpui nifun igi. 3Mai' mai' dumpa santan bawa'a sib, da garam mpada tayaŋ' gin inaŋ da irimpiŋ' tauf igi sinuŋ' mpui rafan nifun da irim mpui da dumpa inum. Numa mpui sib da garam mpada tayaŋ' dumpa itip irimpiŋ' i tauf igi ragun i mpui nifun igi. 4Yakop igut i ribigi ini bina', "Ama' raiŋ' ruas, agam rib anuŋ' igi?"
Ribaraŋan ini nan muŋa', "Aga rib Haran ani."
5Da Yakop ini, "Da agam isru' i Laban, Nahor rumpuŋgan?"
Da ribaraŋan ini, "Hai, aga sru' i araŋan."
6Da Yakop igut i ribaraŋan, "Araŋan impa bini ma ima'?"
Da ribaraŋan ini, "Hai, araŋan rumpa bini. Da tsaŋan, araŋan naruŋgan finam Retsel iyu ramaŋgan dumpa gan iba ani."
7Da Yakop ini, "Ibianuŋ'? I gubu' maran biŋan rumiŋ' da anuŋ' iwarip iwa' i gubu' maran tsutsagin ataŋ'an u. Isaŋ' i agam rima mpui rutin sib da tipa uda fadan da ruŋ gada sai?"
8Da ribigi ini araŋan nangan muŋa' ibiani, "Aga wasaŋ' i naŋa bidanigi u, nasaŋ' dumpa sib aŋu nawa' nampru' ruan sib raiyi da aga namus rimpiŋ'a tauf igi sinuŋ' mpui nifun da narim mpui da sib aŋu nampru' ruan nanum."
9Yakop ruŋ' ruta garam mpada tayaŋ' dumpa nida nan da Retsel iyu ramaŋgan dumpa gan ibawa', i araŋan impa tayaŋ' gin. 10Yakop itsaŋan Retsel, gayaŋgan Laban naruŋgan finam, impru' da dumpa gan santan igi da ifa rimpiŋ' tauf sinuŋ' mpui nifun da irim mpui da gayaŋgan dumpa gan inum. 11Da Yakop itsutsuf Retsel da iraŋ ruta nugun tsia'an tsira' biŋan. 12Da araŋan ini da Retsel ibiani, "Dzi Rebeka naruŋgan marub, u ramaŋgam Laban nafuŋgan finam." Retsel iriŋantin da irunt suŋ aŋu ifan da ini da ramaŋgan.
13Da gubu' aru Laban uda sisiŋ' i nafuŋgan naruŋgan Yakop badan igi, da irunt ifan da iwa' da araŋan. Da impuŋ araŋan ufiak aŋu da itsutsuf araŋan da iyu iba uŋar. Wa'a uŋar sib da Yakop ifis i nam sib aŋu wa'an da araŋan ugu. 14Da Laban ini, "Nan nidzun biŋan, agi bi' bitsinta' aŋu."
Yakop Inaŋ Gum i Laban Iyab i Lia da RetselYakop irut gayaŋgan impai nigi isaŋ' ukam maŋa sib, 15da Laban ini da araŋan, "Dzi gaŋ' rururuŋan agu, da bitsinta' anuŋ' idaum i u naŋa gum uta' aŋu i dzi u. Wani da dzi i nam bunumpam u nida udan gudzuŋgan i gum u naŋan.
16Da Laban narun rusan finam iru'run rumpai; miamun Lia da isi' Retsel. 17Lia mara nidzun gan idaum aŋu ▼
▼29:17idaum aŋu:Nan igi miŋ'a nan Hibru anuŋ' idzidziwan u. Da garam fain yitam in ibiani, "Lia mara nidzun imamp imamp aŋu.", da bitsinta' Retsel araŋan aruf mararifirif biŋan iyus Lia i maraŋgan da nidzuŋgan santan. 18Yakop maran yari i Retsel nidzun aŋu, ibinigi da ini da Laban, "Dzi buŋ' anaŋ gum nayab i agu nasaŋ' udzuf 7 i uda u naruŋgam isi' Retsel suda dzi finiŋgaŋ'."
19Da Laban ini, "Bini aŋu da dzi buŋ' arim da agu i rib fain aga mayu i. Nabinigi da warut dzi nampai." 20Ibinigi da Yakop inaŋ gum udzuf 7 i uda Retsel, da itsaŋan udzuf 7 igi ibi nam uta' aru maŋan aŋu isaŋ' gubu' iru' aŋu, i araŋan maran yari nidzun aŋu i Retsel.
21Udzuf 7 arigi intsup sib da Yakop ini da Laban, "Ya'! Dzi udzufaŋ' naŋa gum i agu ugu iba ntsup sib, da warim dzi finiŋgaŋ' ba da dzi i dzi udan." 22Ibinigi da Laban isu nam gadan tsira' bintsudagin da irim nan da ampan santan gamp arigi iwa' da iga nam. 23Da idziaŋ arigi da Laban iyu Lia iba da Yakop da Yakop irut igiŋ'. ( 24Da Laban irim sagat gum maŋan, Tsilpa, da Lia.)
25Gubu' pisan da Yakop irunt fafun i tsaŋanda Lia. Da araŋan ifa ni da Laban, "Wain idzuwai gan ani da u naŋ uwayant bida ani da dzi? Dzi naŋ gum aŋu i Retsel. Da ibianuŋ' da u bu iyu' dzi i rima Lia?"
26Laban ini araŋan nangan muŋa' ibiani, "Aga sanabaŋ' anuŋ' ibinigi, mama' finam bampan suda gabun muŋ' da miamun rumpadan u. 27Wampai nasaŋ' sunta' bintsudan ani ntsupan, ida dzi namus rima Retsel da agu, da u buŋ' atip anaŋ gum i dzi nasaŋ' udzuf 7 maŋan."
28Yakop itaga ruan da irut Lia impai isaŋ' sunta' arigi ntsupan. Ida Laban irim Retsel da Yakop isu araŋan finiŋgan. ( 29Laban itaŋin sagat gum, Bilha, da Retsel.) 30Da Yakop irut Retsel impai da maran yari i araŋan nidzun aŋu iyus Lia. Da araŋan itip inaŋ gum i Laban isaŋ' udzuf 7 maŋan.
Yakop Narun Rusan31Da Yawe itsaŋan ibi Yakop maran yari i Retsel iyus Lia, ibinigi da irim Lia sib i uda i mama' narun. Da bitsinta' Retsel isu sagat yami. 32Lia iwaŋun da irim narun marub maŋan da ifariŋ' i biŋaŋgan Ruben (waiŋgan ibi 'watsaŋa, narun marub'), da ini, "Yawe itsaŋan dzi waŋu barabin gaŋ' sib; aruani da dzi gabuŋgaŋ' maran buŋ' ari dzi." ▼
▼29:32 BiŋanRuben waŋgan fariŋ'an iwa' ibi nan Hibru nida 'itsaŋa dzi barabin gaŋ''.33Raiyi da Lia itip iwaŋun da irim narun marub maŋan da ini ibiani, "Yawe iriŋantin ibiani, Yakop maran wari i dzi isaŋ' maran arida i Retsel u, da irim mama' narun maŋa ani da dzi." Ibinigi da ifariŋ' mama' narun igi biŋaŋgan Simion (waŋgan fariŋ'an iwa' ibi 'riŋantagin'). 34Impa da Lia itip iwaŋun da irim narun marub maŋan da ini, "Aruani da dzi gabuŋgaŋ' buŋ' amits dzi da wasaŋ' taŋinda dzi rai, i dzi rim araŋan narun rusan marub iru' da bits," da ifariŋ' i biŋaŋgan Liwai (waŋgan fariŋ'an iwa' ibi 'udzuda mprua'a ruan'). 35Da Lia itip iwaŋun gin da irim narun marub maŋan da ini, "Gubu' aruani da dzi buŋ' atsarif Yawe biŋaŋgan." Ibinigi da Lia ifariŋ' mama' narun igi biŋaŋgan Yuda (waŋgan fariŋ'an iwa' ibi 'tsarifan'). Ntsupa sib da araŋan watip irim mama' narun u.
Copyright information for `ADZ
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
Examples to use the search box to find Bibles, passages, search terms, etc.-
ESVGen 1
This shows how to quickly lookup a passage.NIVESVKJVGen 1
Looking up a passage in three different translations is also easy.ESVbrother
This asks STEP to search for the Greek word for 'brother' and show the results in the ESV.NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.KJVTHGNTJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
Examples of some Bible study tools +
KJVCol 3 Color code grammar
Highlight all the imperative verbs with red underlinesKJVCol 1 Color code grammar
Highlight main verbs (green underlines) and supporting verbs (purple)KJVMat 1 Color code grammar
Highlight the number (plural in bold) and gender (male in blue, feminine in red, neuter in black) of wordsESV1Jo 1 Quick tryout links
Highlight frequent words in the chapter or book
Examples to enable color code grammar +
KJVEph 1 Color code grammar
Look at KJV New Testament with color highlighted verbsSBLGRom 12 Color code grammar
Look at Greek New Testament with color code grammar, Greek root word and English vocabularyCUnCol 1 Color code grammar
Look at Chinese Union New Testament with color highlighted verbsSBLGKJVCUNEph 5 Color code grammar
Look at Greek, English and Chinese New Testament with color code grammar
© Tyndale House, Cambridge, UK - 2019


Genesis 9
Anutu Yudzu Sanab Fa' Impru' da Noa1Anutu ifinti Noa da narun rusan i nan ani da ini ibiani, "Warim narum rusam nayus, i gan yaŋiŋgan utusa i ruan da mpada saŋ'a intap santan. 2Apu maranta'an mara maran sib aŋu mpada intap, tsira' da isi', dzufan da yuŋan da sruaka intap da mpada uruts wasa' buŋ' arat natsuarupin i agam da agam buŋ' asu wain i ribaraŋan. 3Apu santan igi da dzi taŋin da agam i agam gadan ibi bus yafan da nam gadan dzi riman da agam tafam rusam ugu. 4Nam bitsinta' dzi pa'a agamin ibiani: anuŋ' gada apu bi' ruŋ' miŋ'a gin, i wain bi' igi irim nam maranta'an. 5Da bida garam maŋan ma apu maŋan yatsa garam maŋa bi'gan rai, da dzi buŋ' arim nam muŋa' da araŋan nasaŋ' i gan asuban naŋan.
6"Bida maŋa yatsa garam maŋa bi'gan rai,
da namamp i gan muŋa' gan namiŋ' garam gar baŋiŋgan,
i araŋan iyats garam Anutu tipa saŋ'a maraganuŋgan ugu bi'gan rai.
7Miŋ'a agam da agam warim narum rusam nayus, i agam narum rusam yaŋin rusan utusa i ruan da mpada sisuŋ'a saŋ'a intap santan."
8Da Anutu ini da Noa da narun rusan ibiani, 9"Wariŋantin! Aruani da dzi ruŋgaŋ' dzi ni udzuda nangaŋ' utusa i ruan gin da agam da yaŋiŋgam taptap 10mpru'an da apu mara maran, dzufan da mpada intap, pagra' da buman, ruta agam mpru'a ruam wa'a madzuŋ ba igi, nampru' da apu santan narun rusan taptap nautus i ruan namiŋ' intap nabinigi. 11Dzi taŋin nangaŋ' udzudan da agam ibiani: Dzi wasaŋ' i tipa taŋinda mpui tsira' maŋan i wayada intap mpru'an da nam maranta'an santan u, ima'." 12Da Anutu ini, "Dzi taŋin umpum impar i ruan imiŋ' maraum isu bir i nan utusa i ruan gin, dzi naŋa miŋ'a wasa' i dzi da agam da gam yaŋiŋgam taptap, mpru'a da apu sib aŋu miŋ'a intap, da buŋ' amiŋ' ratar nantiŋ aŋu. 14Gubu' dzi taŋinda maraum buafira intap da umpum buŋ' ampar i ruan namiŋ' wasa', 15da dzi maraŋ' buŋ' afur dzi nangaŋ' udzudan mpru'an da agam da apu maranta'an, i wasaŋ' i mpui tsira' tipa wa'an da wayada nam maranta'an santan u. 16Da bida gubu' dzi tsaŋanda umpum wa'a maraum da dzi maraŋ' buŋ' afur dzi nangaŋ' udzudan miŋ'a ratar tiŋan aru miŋ'a wasa' i dzi da nam maranta'an mara maran sib aŋu mpada intap." 17Ibinigi da Anutu ini da Noa ibiani, "Watsaŋan! Nigi Dzi biraŋ' nan utusa i ruan dzi taŋindan imunti wasa' i dzi Anutu da nam maranta'an sib aŋu miŋ'a intap."
Noa Narun Rusan18Noa narun rusan ruta mpru'a ruan wa'a madzuŋ ba ibiani, Sem, Ham da Yafet. (Da Ham isu Kanan ramaŋgan.) 19Da garam mpada saŋ'a intap sib aŋu waiŋgan iru' Noa narun rusan iru' da bits igi gin.
20Da Noa garam rafa gum da isu garam miamun i ntaŋa gum wain. 21Gubu' maŋan da araŋan inum wain gurun araŋan ruŋgan ntaŋan da tipan da maran ididirunt da igiŋ' ragi daŋunt imiŋ' uŋaran wasa'. 22Ham, Kanan ramaŋgan, yataŋ' ba da itsaŋa ramaŋgan giŋ'a ragi daŋunt da itip iwa' ifan da ini da rain rusan iru' igi. 23Sem da Yafet iyu bru' da igif i barun da ifa barun barun gin da ibuafir ramaŋgan sib. Tuasaraŋan irarab nam inti' i anuŋ' tsaŋanda ramaŋgan ragi daŋunt igi u. 24Gubu' Noa maran dzidziwandan da iriŋant i nan narun bampa sib, Ham, naŋgan tsaŋanda araŋan giŋ'a uta' da fisagin. 25Ibinigi da Noa ipupuarap da Ham naruŋgan ibiani,
"Barabin tsira' nais mara wafir i Kanan nantiŋ.
Da buŋ' asu rain rusan mama' guman uta' aŋu."
26Da itip ini,
"Dzi natsarif Yawe, Sem Anutu gan.
Kanan nasu Sem mama' guman uta' aŋu.
27Anutu nautus i Yafet yaŋiŋgan nawa' nasisuŋ'
da gan yaŋiŋgan narut Sem yaŋiŋgan nampru' ruan nampa bini,
da Kanan nasu Yafet mama' guman uta' aŋu."
28Gubu' mpui tsira' ntsupan da Noa itip impa isaŋ' udzuf 350, 29da mpru'a Noa udzufan mpadan da isaŋ' 950 da araŋan imamp.
Copyright information for `ADZ
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
Examples to use the search box to find Bibles, passages, search terms, etc.-
ESVGen 1
This shows how to quickly lookup a passage.NIVESVKJVGen 1
Looking up a passage in three different translations is also easy.ESVbrother
This asks STEP to search for the Greek word for 'brother' and show the results in the ESV.NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.KJVTHGNTJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
Examples of some Bible study tools +
KJVCol 3 Color code grammar
Highlight all the imperative verbs with red underlinesKJVCol 1 Color code grammar
Highlight main verbs (green underlines) and supporting verbs (purple)KJVMat 1 Color code grammar
Highlight the number (plural in bold) and gender (male in blue, feminine in red, neuter in black) of wordsESV1Jo 1 Quick tryout links
Highlight frequent words in the chapter or book
Examples to enable color code grammar +
KJVEph 1 Color code grammar
Look at KJV New Testament with color highlighted verbsSBLGRom 12 Color code grammar
Look at Greek New Testament with color code grammar, Greek root word and English vocabularyCUnCol 1 Color code grammar
Look at Chinese Union New Testament with color highlighted verbsSBLGKJVCUNEph 5 Color code grammar
Look at Greek, English and Chinese New Testament with color code grammar
© Tyndale House, Cambridge, UK - 2019


Genesis 25
Abraham Naŋgan Mampan1Abraham itip iyu sagat maŋan, biŋaŋgan Kitura. 2Sagat igi irim narun rusan ibiani, Tsimran, Joksan, Medan, Midian, Isbak da Sua. 3Joksan isu Siba da Didan ramaŋgan. Da Didan isu garam Asur da Letus da Leum tafaŋgan. 4Da Midian narun rusan marub biŋaŋgan ibiani, Efa, Efer, Hanok, Abida da Elda. Utup tuasarigi isu Kitura tafan rusan. 5Abraham itaŋin nam santan araŋan suda wain gin ugu sib aŋu da naruŋgan Isak. 6Da aru araŋan rumpada marata' da ifab nam bunump pas pas aŋu isaŋ' narun rusan riman da sagat iru' ugu, Hagar da Kitura. Da Abraham itaŋin ribaraŋan santan ifa intap miŋ'a gubu' yaban i mpada gunti' i Isak. 7Mpru'a Abraham udzufan mpada rutin isaŋ' 175. 8Araŋan inaŋ nam santan maran furan intsup sib da ifufi nidzun aŋu da imamp da ifa da utupan mampa sib ugu. 9Da araŋan naruŋgan Isak da Ismail irim araŋan i tauf bampun Makpela miŋ'a uts da gamp Mamri, miŋ'a Tsohar naruŋgan Efron, garam Hit, intapan. 10Abraham ruŋgan irim nam ntsuman i intap arigi da garam Hit. Da araŋan narun rusan irim araŋan i nigi impru' da finiŋgan Sara. 11Gubu' Abraham mampa sib, da Yawe ifinti araŋan naruŋgan Isak. Da Isak impa uts da mpui maran Bir-Lahai-Roi.
Ismail Tafan Rusan Nangan12Abraham naruŋgan Ismail rima da Hagar, sagat Idzip aru Sara sagat guman ugu, yaŋin rusan nangan ani. 13Ismail narun rusan biŋangan atsuŋ'a i ruan ibiani: Nebaiot, Ismail narun marub miamun, da Kedar, Adbil, Mipsam, 14Misma, Duma, Masa, 15Hadat, Tema, Jetur, Nafis da Kedema. 16Nigi Ismail narun rusan. Garam 12 igi tafan rusan biŋaŋgan imunti imiŋ' gamp ruga rugan da intap ribaraŋan mpada gin. 17Ismail impa udzufan isaŋ' 137, da araŋan imamp da ifa da tafan rusan mampan ugu. 18Ismail yaŋin rusan impai imiŋ' intap Hawila ifa isaŋ' gamp Sur, intap Idzip marafain gan gubu' yaban, sanab fada Asiria gin. Da anuŋ' irut rain rusan impa bini u.
Rebeka Irim Narun Bampuŋ' Isau da Yakop19Nani Abraham naruŋgan Isak nangan ragidan ani. 20Gubu' Isak udzufan saŋ'a 40 da iyu Rebeka, Betuel naruŋgan finam da Laban nafuŋgan, ribaraŋan garam Aram mpada Mesopotemia ugu. 21Isak finiŋgan isu sagat yami, ibinigi da Isak yugin da Yawe i rima araŋan finiŋgan sib. Yawe iriŋant i araŋan nangan udagin da Rebeka iwaŋun. 22Mama' narun iru' miŋ'a Rebeka waŋun igi yis ruan imiŋ' rinan waŋun wasa'. Ibinigi da araŋan ifan da Yawe i nan udagin da ini bina', "Wain idzuwai da nam bida ani iwa' da dzi?"
23Da Yawe ini da araŋan ibiani,
"Garam utup iru'run imiŋ' u waŋum.
Garam utup iru'run u nida riman igi buŋ' antap ruan namunti ruga rugan.
Da utup maŋan buŋ' asu riniurun da nayab ragun i maŋan.
Da mama' narun wa'a miamun buŋ' asu mama' wa'a bampan garam guman."
24Iwa' araŋan gubu' gan rima narun da irim narun bampuŋ'. 25Mama' miamun wa'an igi rinin isu bi' funub da rinifufun iyus, da ribigi inu' araŋan biŋaŋgan Isau. 26Da raiŋgan wa'a atsuŋ'a araŋan da baŋin ruturi' i faga mutun. Ibinigi da ribigi inu' araŋan biŋaŋgan Yakop (waiŋgan 'gifa faga mutun' ▼
▼25:26 Nan 'gifa faga mutun' iram iyab i nam iyu'an.). Isak udzufan isaŋ' 60 da gubu' aru Rebeka rima mama' bampuŋ' iru' igi.
Yakop Iyu Mama' Miamun Naŋgan Suda Wain Gin Sinuŋ' Isau27Mama' narun iru' igi ibasu garam sib da Isau isu garam mararuru da baŋi-tati' i yuŋa wap da wa'an da apu. Da Yakop araŋan garam mpada ntras aŋu, da araŋan inaŋ da impa gamp aŋu. 28Isak maran yari nidzun aŋu i Isau, wain ibiani, araŋan nugun itsia' i gada apu Isau yuŋa gin. Da Rebeka ibinigi maran yari nidzun i Yakop.
29Gubu' maŋan da Yakop itip mpua' i upis nidzun, da Isau imiŋ' wap iba da maŋits irut araŋan nidzun aŋu, 30da ini da Yakop, "Maŋits yis dzi funub aŋu! Warim nam bi' igi fain da dzi nagan!" (I wain igi da ifariŋ' araŋan biŋaŋgan Idom, i waiŋgan ibi 'bi''.)
31Da bitsinta' Yakop ini da araŋan ibiani, "Hai, da bitsinta' warim mama' miamun naŋgan suda wain gin da dzi raiyi, ida dzi buŋ' arim mpua' ani da agu."
32Da Isau ini, "Oiyo! U tsaŋan dzi naŋ i mampan! Da dzi naŋgaŋ' miamun dzi suda wain gin igi burima dzi sib bida anuŋ'? Isaŋ' i!"
33Da Yakop itip ini, "Wataga ruam da wani nan nidzun muŋ' da dzi i u rima nam mama' miamun gan suda wain gin da dzi." Ibinigi da Isau itaga ruan da irim nam mama' miamun gan ifan da Yakop. 34Intsup sib da Yakop irab mpua' upis nidzun da nam gadan araŋan tipan da Isau. Da araŋan iga nam da inum mpua' isaŋ' araŋan sufan, da yuri' da ifan. Uwayant Isau santiŋ'an igi araŋan itsaŋa nam mama' miamun gan suda wain gin igi ibi nam uta' aŋu.
Copyright information for `ADZ
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
Examples to use the search box to find Bibles, passages, search terms, etc.-
ESVGen 1
This shows how to quickly lookup a passage.NIVESVKJVGen 1
Looking up a passage in three different translations is also easy.ESVbrother
This asks STEP to search for the Greek word for 'brother' and show the results in the ESV.NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.KJVTHGNTJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
Examples of some Bible study tools +
KJVCol 3 Color code grammar
Highlight all the imperative verbs with red underlinesKJVCol 1 Color code grammar
Highlight main verbs (green underlines) and supporting verbs (purple)KJVMat 1 Color code grammar
Highlight the number (plural in bold) and gender (male in blue, feminine in red, neuter in black) of wordsESV1Jo 1 Quick tryout links
Highlight frequent words in the chapter or book
Examples to enable color code grammar +
KJVEph 1 Color code grammar
Look at KJV New Testament with color highlighted verbsSBLGRom 12 Color code grammar
Look at Greek New Testament with color code grammar, Greek root word and English vocabularyCUnCol 1 Color code grammar
Look at Chinese Union New Testament with color highlighted verbsSBLGKJVCUNEph 5 Color code grammar
Look at Greek, English and Chinese New Testament with color code grammar
© Tyndale House, Cambridge, UK - 2019


Genesis 40
Yosef Iragi Kiŋ Garaman Iru' Naŋgan Puafuban Waiŋgan Wasi1Gubu' fain ifa sib raiyi da kiŋ Idzip garam gudzuŋgan iru'run, maŋan mpada tayaŋ' garam tipa wain gurun da maŋan mpada tayaŋ' garam taida bret, inaŋ asub imiŋ' kiŋ maraŋgan. 2Kiŋ Farau nugun irua' nidzun i garam gudzuŋgan iru' igi, 3da irim i karabus imiŋ' garam siŋa-ari gudzuŋgan uŋaran naŋa gumin, aru Yosef mpada gin ugu. 4Da garam siŋa-ari gudzuŋgan itaŋin Yosef i mpada tayaŋ' garam iru' igi, da araŋan impa tayaŋ' gin.
Mpada karabus igi gubu' fain sib 5da idziaŋ maŋan, da garam iru' igi—garam mpada tayaŋ' kiŋ wain gurun gan ugu da garam mpada tayaŋ' kiŋ uŋaran taida bret in ugu—iguruan puafuban. Da gan naŋgan puafuban iru' igi waiŋgan ruga rugan. 6Da gubu' Yosef batsaŋanda ribaraŋan da tata', da itsaŋan rib iru' igi waŋun ibarabin da maran nidzun imais wasi. 7Da igutin, "Wain idzuwai da agam waŋum ibarabin?"
8Da rib iru' igi ini da araŋan ibiani, "Aga iru' ani itsaŋan nam puafuban da idziaŋ ugu. Da garam ima' i dziwara i waiŋgan da agai."
Da Yosef ini da garam iru' igi ibiani, "Anutu runta' isu wain i dziwara i nam puafuban. Da agam wani agam naŋgam puafuban agam tsaŋandan igi da dzi."
9Ibinigi da garam mpada tayaŋ' kiŋ wain gurun gan ifis i naŋgan puafuban da Yosef ibiani, "Miŋ'a dzi naŋgaŋ' puafuban da dzi tsaŋan bru' wain maŋan muntida dzi maraŋ'. 10Bru' wain igi baŋin iru' da bits. Gubu' marasira pu'an da gan maraburuaban ipu' intiŋ, da suŋ aŋu da ikap da idzub intiŋ. 11Dzi gif Kiŋ Farau kapan da igaŋiŋ' wain nidzun dzuban igi gurun iru' gin da irim da araŋan."
12Yosef ini da araŋan ibiani, "Nigi waiŋgan ibiani: bru' wain baŋin iru' da bits igi iram iyab i gubu' iru' da bits. 13Gubu' iru' da bits buŋ' afa sib da kiŋ buŋ' atip ayu agu sinuŋ' karabus da nataŋin agu i gam gumam. Da u buŋ' atip arim kap wain gurun da kiŋ nabi aru u naŋan da muŋ' ugu. 14Da gubu' u mpada bini, da maram wafur dzi da wagaib dzi da wafis i dzi da kiŋ i rima dzi sib i uda dzi sinuŋ' karabus ani. 15I miamun da garam iwap dzi aŋu imiŋ' garam Hibru intapan da iyu dzi iba ani. Da gubu' dzi mpada ani, dzi wanaŋ asub maŋan u. Irim dzi uta' aŋu yataŋ' karabus."
16Gubu' garam mpada tayaŋ' uŋar taida bret in riŋanta i Yosef ragida nam puafuban igi waiŋgan bini da ini da Yosef ibiani, "Dzi binigi. Dzi puafub da dzi tsaŋa dzi untuda bret tsitsu' fir iru da bits tatagun i ruan miŋ'a dzi gudzuŋ'. 17Tsitsu' fir miŋ'a waguŋ' igi fuŋ' i bret mara maran i kiŋ gadan, da bitsinta' apu dzuf idzuf iru' da igan."
18Da Yosef ini, "U naŋgam puafuban igi waiŋgan ibiani: bret tsitsu' fir iru' da bits igi iram iyab i gubu' iru' da bits. 19Gubu' iru' da bits ntsupa sib da kiŋ buŋ' asaf u wam utap da narugu u nidzuŋgam nayab gai, da apu dzuf buŋ' adzuf aru' da naga agu sib."
20Da gubu' iru da bits arigi da intuaŋ kiŋ gubu' gan rinaŋgan apiŋ'a rutin da isu nam gadan tsira' aŋu i gan garam guman santan da irut impru' ruan iga nam. Da ifa yu garam iru' rima i karabus ugu iba munti i gan garam guman santan maraŋgan. 21Da kiŋ ini da garam mpada tayaŋ' wain i tipa uda gan guman aru uda muŋ' ugu, 22da irugu garam mpada tayaŋ' uŋar bret igi iyab gai maŋan imiŋ' namana', yatsuŋ' nan Yosef ragida wasi da ribaraŋan ugu. 23Da bitsinta' garam mpada tayaŋ' kiŋ wain gan maran watip ifur Yosef u. Ima'. Maran isamu Yosef nidzun aŋu.
Copyright information for `ADZ
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
Examples to use the search box to find Bibles, passages, search terms, etc.-
ESVGen 1
This shows how to quickly lookup a passage.NIVESVKJVGen 1
Looking up a passage in three different translations is also easy.ESVbrother
This asks STEP to search for the Greek word for 'brother' and show the results in the ESV.NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.KJVTHGNTJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
Examples of some Bible study tools +
KJVCol 3 Color code grammar
Highlight all the imperative verbs with red underlinesKJVCol 1 Color code grammar
Highlight main verbs (green underlines) and supporting verbs (purple)KJVMat 1 Color code grammar
Highlight the number (plural in bold) and gender (male in blue, feminine in red, neuter in black) of wordsESV1Jo 1 Quick tryout links
Highlight frequent words in the chapter or book
Examples to enable color code grammar +
KJVEph 1 Color code grammar
Look at KJV New Testament with color highlighted verbsSBLGRom 12 Color code grammar
Look at Greek New Testament with color code grammar, Greek root word and English vocabularyCUnCol 1 Color code grammar
Look at Chinese Union New Testament with color highlighted verbsSBLGKJVCUNEph 5 Color code grammar
Look at Greek, English and Chinese New Testament with color code grammar
© Tyndale House, Cambridge, UK - 2019


Genesis 14
Abram Iyu Naruŋgan Lot Sinuŋ' Garam Ipiap Baŋiŋgan1Miŋ'a gubu' arigi da kiŋ nampaŋ 4, Amrafel miŋ'a Sinar, Ariok miŋ'a Elasar, Kedoraumer miŋ'a Elam, da Tidal miŋ'a Goim, yataŋ' i ruan 2da impru' ruan ifan i isa nam mpru'an da kiŋ gamp isi' isi' 5 bida ani: Bera miŋ'a Sodom, Birsa miŋ'a Gomora, Sinab miŋ'a Adma, Simeber miŋ'a Tseboim, da kiŋ miŋ'a gamp Bela (gamp Bela igi biŋaŋgan maŋan Tsoar). 3I wain ibiani: kiŋ gamp isi' isi' 5 igi impa waraŋ' i Kiŋ Kedoraumer isaŋ' udzuf 12, da bitsinta' bawa'a udzuf 13 da intap ruan sinuŋ' araŋan da ifa mpru' ruan imiŋ' Bump Sidim (aru uruts Sur miŋ'a gin da aruani).
5Da wa'a udzuf 14, Kiŋ Kedoraumer irut kiŋ iru' da bits ugu impru' da gan garaman siŋa-ari impru' ruan ifan da yis garam Refa mpada Astirot Karnaim, garam Tsuts mpada Ham da garam Em mpada Bump Kiriataim, 6da garam Hur mpada mamai Seir, da idaru ribaraŋan ifan isaŋ' wa'a El Paran miŋ'a uts da nam dadauntan. 7Kiŋ Kedoraumer ruta kiŋ fain ugu itip yitam i ruan da ifa gamp En Mispat (nida Kades gin) da yis garam mpada intap Amalek sib impru' da garam Amor mpada Hatsatson Tamar.
8Miŋ'a gubu' arigi da kiŋ miŋ'a gamp 5 ugu, Sodom, Gomora, Adma, Tseboim da Bela iyu garaman siŋa-ari santan impru' ruan ifan da irants ruan imunti muŋ' i isa nam miŋ'a Bump Sidim. 9Ribaraŋan irut kiŋ nampaŋ 4 ugu, Kedoraumer, Tidal, Amrafel, da Ariok, yis ruan. 10Da miŋ'a Bump Sidim da ntsuf ampibiŋan uda kolta gin imiŋ' gin. Da gubu' ribaraŋan isa ruan da kiŋ Sodom da Gomora irut garaman irunt sinuŋ' nam isan da gan garaman fain irua' iru' ntsuf da santan irunt sib iyab mamai. 11Da kiŋ 4 igi iyu garam Sodom da Gomora fain impru' da nam bunumpan da naŋgan gadan santan da ifan. 12Da gubu' arigi da Lot impa Sodom da ribaraŋan iyu araŋan impru' da nam bunumpan santan ibinigi.
13Da Abram impai uts da Mamri gai gan tsira' tsira' ugu. Mamri igi garam Amur, Eskol da Anir raiŋgan. Rib iru' da bits igi yudzu nan maŋan impru' da Abram i rima ruan sib. Da garam bits runta sinuŋ' adziaŋ igi ibawa' da Abram, garam Hibru, da ini rutin i kiŋ 4 ugu idaru garam Sodom da Gomora rai sib da iyu Lot da ifan. 14Gubu' Abram uda nan i garam ipiap mpuŋa Lot da uda fada sib, da inu' gan garaman siŋa-ari 318 wa'a miŋ'a araŋan garam guman ruta mpadan ugu impru'. Da imuŋ' i ribaraŋan ifan da idaru garam ipiap ifan isaŋ' wa'a gamp Dan. 15Da idziaŋ arigi, Abram irants gan garaman siŋa-ari imunti utup utup da ibraŋ garam ipiap ruta nam runta fafun da idaru yis ribigi tita' aŋu ifa isaŋ' wa'a Hoba, miŋ'a dzra' i gamp Damaskus. 16Abram itip iyu nam bunump garam ipiap udan ugu impru' da raiŋgan naruŋgan Lot da gan nam bunumpan impru' da sagat da garam fain itip iba.
Melkisedek Ifinti Abram17Gubu' Abram isa Kiŋ Kedoraumer da kiŋ fain ugu da gan garaman siŋa-ari sib da tipa badan, da kiŋ Sodom iba i tsaŋanda araŋan miŋ'a Bump Sawe (nida Kiŋ Intap Bumpan).
18Miŋ'an nigi Melkisedek, kiŋ Salem, iyu bret da wain gurun iba i tsaŋanda Abram. Araŋan isu Anutu Garam Nampaŋ Wain Waguŋ' garam pumu'an gan. 19Melkisedek ifinti Abram da ini ibiani,
"Anutu Garam Nampaŋ Wain Waguŋ' taŋinda gunuŋun da intap nafinti agu.
20Da agi natsarif Anutu Garam Nampaŋ Wain Waguŋ' aru rima agu sib
i u yaba ragun i garam ipiap."
Da Abram ibraŋ nam santan uda miŋ'a nam isan ugu da ifab isaŋ' 10 da irim 10 igi gan bits ifan da Melkisedek.
21Ntsupa sib da kiŋ Sodom ini da Abram ibiani, "Nam santan u udan ugu da nasu u gam, da bitsinta' dzi ampaŋgaŋ' aŋu da wataŋin naba da dzi."
22Da bitsinta' Abram ini da kiŋ Sodom ibiani, "Dzi tsaf ruaŋ' da dzi ni nan nidzun imiŋ' Yawe, Anutu Garam Nampaŋ Wain Waguŋ' taŋinda gunuŋun da intap maraŋgan, 23i dzi wasaŋ' uda u naŋgam maŋan, bida fufuai udzuda fagagaŋkaŋ gin ma nam isi' maŋan u, ima'. Wain ibiani, u mani u naŋa dzi Abram suda garam nam bunump tsira' i. 24Dzi wasaŋ' uda nam maŋan u, da bitsinta' nam gadan aru dzi garamaŋ' gadan ugu aŋu, nigi isu dzi gaŋ'. Da wanaŋ da garam rima dzi sib, Anir, Eskol, da Mamri nayu nam bunump igi nasaŋ' ruan."
Copyright information for `ADZ
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
Examples to use the search box to find Bibles, passages, search terms, etc.-
ESVGen 1
This shows how to quickly lookup a passage.NIVESVKJVGen 1
Looking up a passage in three different translations is also easy.ESVbrother
This asks STEP to search for the Greek word for 'brother' and show the results in the ESV.NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.KJVTHGNTJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
Examples of some Bible study tools +
KJVCol 3 Color code grammar
Highlight all the imperative verbs with red underlinesKJVCol 1 Color code grammar
Highlight main verbs (green underlines) and supporting verbs (purple)KJVMat 1 Color code grammar
Highlight the number (plural in bold) and gender (male in blue, feminine in red, neuter in black) of wordsESV1Jo 1 Quick tryout links
Highlight frequent words in the chapter or book
Examples to enable color code grammar +
KJVEph 1 Color code grammar
Look at KJV New Testament with color highlighted verbsSBLGRom 12 Color code grammar
Look at Greek New Testament with color code grammar, Greek root word and English vocabularyCUnCol 1 Color code grammar
Look at Chinese Union New Testament with color highlighted verbsSBLGKJVCUNEph 5 Color code grammar
Look at Greek, English and Chinese New Testament with color code grammar
© Tyndale House, Cambridge, UK - 2020


Genesis 17
Naŋa Nan Utusa i Ruan Suda Nidzun1Gubu' Abram udzufan wa'a 99 sib, da Yawe iwa' da araŋan da ini da araŋan ini bina', "Dzi Anutu Garam Nampaŋ Wain. Wataŋ' waraŋ' i dzi nidzun aŋu da wayuŋ sanab rururuŋan namiŋ' dzi maraŋgaŋ'. 2Dzi buŋ' audzu nangaŋ' utusa i ruan gin namiŋ' wasa' i dzi da agu da nautus u yaŋiŋgam nawa' nasisuŋ'."
3Abram iriŋant i Anutu nangan igi da yidza' faga gudzun da itauf maran iru' intap, da Anutu ini da araŋan ibiani, 4"Dzi Anutu nangaŋ' udzudan mpru'an da agu ibiani, u buŋ' asu garam wain wain ampibiŋan tafaŋgan. 5Da u biŋangam wasaŋ' i ruŋ' fariŋ'a bida Abram u (ibi 'raman da biŋan tsira''), ima'. Da buŋ' afariŋ' nabi Abraham (ibi 'ampibiŋan ramaŋgan'), ▼
▼17:5 BiŋanAbrahamdaAbramigi waiŋgan iba imiŋ' nan Hibru.i dzi rim agu isu garam wain wain ampibiŋan tafaŋgan. 6Dzi buŋ' autus u yaŋiŋgam nawa' nasisuŋ nasu utup ampibiŋan da utup kiŋ buŋ' awa' namiŋ' agu gin nabinigi. 7Dzi buŋ' ataŋin nangaŋ' utusa i ruan miŋ'a ntiŋan namunti wasa' i dzi da agu da gam yaŋin rusam taptap. Da dzi buŋ' asu agu da gam yaŋin rusam Anutu gan. 8Intap Kanan santan aru agu mpada gin suda marawampua ani da dzi buŋ' ataŋin nasu agu da tafam rusam gan nantiŋ, da dzi buŋ' asu ribaraŋan Anutu gan."
Sanab Safa Rini Ubit Isu Nan Utusa i Ruan Gin Maraŋgan9Da Anutu ini da Abraham ibiani, "Agu wampa tayaŋ' dzi nangaŋ' utusa i ruan gin, agu da yaŋin rusam taptap nabinigi. 10Da nan utusa i ruan gin igi sanaban ibiani: Agu da garam sib aŋu ruta agu mpadan nasaf riniubit, da nasu bir i santiŋ'a nan utusa i ruan gin namiŋ' wasa' i dzi da agu. 12Aruani da fada saŋ'a u yaŋiŋgam taptap, mama' marub sib aŋu gubu' gan suda 8 sib, da nasaf i riniubit. Agu da narum rusam da sagat gum narun rusan da garam gum u uda miŋ'a rib fain da rima nam ntsuman gin sib aŋu nasaf riniubit nasu bir namiŋ' nantiŋ. 14Bida garam maŋan mamida safa riniubit da araŋan yis dzi nangaŋ' utusa i ruan gin udzi' da gan garaman nasiat araŋan rai."
15Da Anutu itip ini da Abraham ibiani, "Anuŋ' ruŋ' fariŋ'a finiŋgam biŋaŋgan Sarai u. Ima'. Aruani da wafariŋ' araŋan biŋaŋgan Sara. 16Dzi buŋ' afinti araŋan da buŋ' arim u naruŋgam marub. Hai, dzi buŋ' afinti araŋan da buŋ' asu garam wain wain rinaŋgan, da garam wain wain kiŋ gan buŋ' awa' namiŋ' araŋan gin."
17Abraham itauf maran iru' intap da irubuŋ' da ini i uŋgan aŋu, "Mai! Isaŋ' garam fufi udzufan wa'a 100 sib rima narun? Da isaŋ' Sara rima mama' narun da gan udzufan saŋ'a 90?" 18Da Abraham ini da Anutu ini bina', "O Anutu Yawe, dzi maraŋ' ifur i Ismail i suda wain i u nangam ragadan da fintidan igi."
19Da bitsinta' Anutu ini bina', "Ima'. U finiŋgam Sara buŋ' arim agu naruŋgam marub, da u buŋ' afariŋ' araŋan biŋaŋgan Isak (waiŋgan 'irubuŋ''). Dzi buŋ' autus i nangaŋ' utusa i ruan gin nampru' da araŋan da gan yaŋiŋgan taptap da buŋ' amiŋ' ratar nantiŋ aŋu. 20Da miŋ'a Ismail da dzi riŋant i u nangam nidan sib, da nan nidzun, dzi buŋ' afinti araŋan da narim mama' narun ampibiŋan da araŋan, gan tafan rusan buŋ' awa' nayus aŋu. Da araŋan buŋ' asu raman i garam gudzun 12 da dzi buŋ' anaŋ araŋan utupan nawa' garam utup tsira' biŋan. 21Da bitsinta' dzi buŋ' autus i nangaŋ' utusa i ruan gin da Isak, mama' narun Sara buŋ' arim da gubu' bida aruani da udzuf maŋan aga." 22Gubu' Anutu ntsupa nangan nidan da Abraham, da itaŋin araŋan rai da ifan.
23Miŋ'a gubu' arigi, da Abraham iyu naruŋgan Ismail impru' da gan garam guman da mama' marub santan ruta araŋan mpadan—rib apiŋ'a miŋ'a araŋan utupan da rib rima nam ntsuman gin—da isaf ribaraŋan riniubit ibi Anutu nidan da araŋan ugu. Da isaf Abraham impru' ibinigi. Gubu' arigi da Abraham udzufan isaŋ' 99, da naruŋgan Ismail gan isaŋ' 13.
Copyright information for `ADZ
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
Examples to use the search box to find Bibles, passages, search terms, etc.-
ESVGen 1
This shows how to quickly lookup a passage.NIVESVKJVGen 1
Looking up a passage in three different translations is also easy.ESVbrother
This asks STEP to search for the Greek word for 'brother' and show the results in the ESV.NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.KJVTHGNTJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
Examples of some Bible study tools +
KJVCol 3 Color code grammar
Highlight all the imperative verbs with red underlinesKJVCol 1 Color code grammar
Highlight main verbs (green underlines) and supporting verbs (purple)KJVMat 1 Color code grammar
Highlight the number (plural in bold) and gender (male in blue, feminine in red, neuter in black) of wordsESV1Jo 1 Quick tryout links
Highlight frequent words in the chapter or book
Examples to enable color code grammar +
KJVEph 1 Color code grammar
Look at KJV New Testament with color highlighted verbsSBLGRom 12 Color code grammar
Look at Greek New Testament with color code grammar, Greek root word and English vocabularyCUnCol 1 Color code grammar
Look at Chinese Union New Testament with color highlighted verbsSBLGKJVCUNEph 5 Color code grammar
Look at Greek, English and Chinese New Testament with color code grammar
© Tyndale House, Cambridge, UK - 2020


4
Yawe Nanggan Maran Ntuꞌan Inang Yona Nugun Itsakia
1 Da bitsintaꞌ Yona nugun anungꞌ inuf i Yawe nanggan maran ntuꞌa rib Niniwe u, da arangan nugun itsakia nidzun angu gin.
2 Ibinigi da arangan yugin da Yawe ibiani, "O Yawe! Gubuꞌ dzi rungꞌ mpada gamp ugu da dzi sruꞌ gin sib ibi U bungꞌ anang nam bida nigi. Ibinigi da dzi runt sinungꞌ Agu i fada gamp Tarsis. I dzi sruꞌ gin i Agu Anutu maraampi da maran gaiban. U anungꞌ inang da isantingꞌ nugu sasusam sung u, da maran aridan wain Agu. Da U nang da U parim i uwayantam i anungꞌ wayada garam u.
3 Ibinigi da wais dzi funub, O Yawe, i dzi bugin i rungꞌ mpada marataꞌ. Ngarubini bingan i dzi mampan."
4 Da Yawe ini arangan nan gan mungaꞌ ibiani, "U yu wangum iyaꞌ? Nigi madaum?"
5 Da Yona iwaꞌ manaꞌ sinungꞌ gamp tsiraꞌ igi da ifa mpa imingꞌ gubuꞌ yaban. Da mingꞌan nigi da arangan itip marayawaꞌ mangan da impa yaung gin. Da impa ifangꞌ i tsanganda nam idzuwai bungꞌ awaꞌ i gamp tsiraꞌ igi.
6 Da Anutu Yawe itangin bruꞌ mangan da intap iyab da irim yaung i Yona gudzunggan i rima arangan sib. Da Yona nugun inufin.
7 Da pisa maratait da Anutu itangin apu uruai mangan da igara bruꞌ da imayangꞌ gin.
8 Gubuꞌ impa wasaꞌ da Anutu irim manis sasusan imingꞌ gubuꞌ yaban iba. Gubuꞌ tsiraꞌ itai Yona gudzun, da maran ididirunt da inang i mampa asub. Da arangan ini biani, "Ngarubini bingan angu i dzi mampan. Dzi bugin i rungꞌ mpada marataꞌ!"
9 Da Anutu ini da Yona ibiani, "Nigi madaum i u uda wangum i bruꞌ maringꞌan igi?"
Da Yona ini binaꞌ, "Hai, idaum! Dzi gurungur iyus da dzi ni mampan!"
10 Da Yawe ini da arangan, "Bruꞌ ani runggan iyab da idziang mangan, da imaringꞌ da idziang mangan. Da u anungꞌ isu gum asap asap in ma irim sib i rungꞌ dzufan u. Da u maram intuꞌ i nam isiꞌ arigi.
11 Da bitsintaꞌ gamp Niniwe gamp tsiraꞌ bingan da rib mpadan nigi iyus 120 tausen, impruꞌ da apu pakra ampi bingan. Rib igi anungꞌ isruꞌ i nam bini da maisan u. Da nam idzuwai bumais i dzi marangꞌ ntuꞌa gamp tsiraꞌ igi?"


3
Yona Ifa Gamp Niniwe
1 Yawe itip ini da Yona ibiani,
2 "Wauriꞌ da wafa gamp tsiraꞌ Niniwe da wafis i sisingꞌ dzi riman da agu ugu da garam gamp igi."
3 Ibinigi da Yona iringant i Yawe nan gan da yuriꞌ ifa gamp Niniwe. Da gamp igi tsiraꞌ bingan, da sanab yunga atangꞌa wasaꞌ i fawaꞌa gamp igi mungaꞌ gan iyu gubuꞌ iruꞌ da bits.
4 Yona iyung gubuꞌ mangan sib imingꞌ gamp igi da iyaiꞌ nifun tsiraꞌ bingan ini ibiani, "Agam waringantin! Gubuꞌ 40 angu rungꞌ imingꞌ i Anutu siata gamp ani rai!"
5 Garam gamp Niniwe imuaruts Anutu nan gan igi da ipaꞌ ruan i nam gadan. Da ampan santan — mingꞌa garam gudzun tsiraꞌ da bawaꞌa mamaꞌ utaꞌ utaꞌ — yatsuf ngarukui gampunda ruan.
6 Da gubuꞌ Niniwe king gan ringanta gin, da arangan yuriꞌ sinungꞌ bintipan, igruꞌ ngarukui king gan da yatsuf ngarukui gampunda ruan. Da arangan impa iruꞌ pap wasaꞌ.
7 Da king irim nan babampafan ifan da rib santan Niniwe ibiani:
"Nani nan faidagin iba imingꞌ king da garam gudzun gan gin:
Manga anungꞌ gada nam mangan u — garam gar ma apu pakra ma makau ma dumpa bits anungꞌ gada nam ma numa mpui u.
8 Agam santan watsuf ngarukui gampunda ruan, da wabuafir makau da dumpa gin nabinigi. Watangin asub agam nangan da rib fain da sanab maisan mara maran sib angu rai. Da wagaib runggam da Anutu da wau gin babampafan ruta wangunggam santan.
9 Manga sruꞌ gin? Mani Anutu maran bungꞌ antuꞌ agi da naitam i uwayantan, da natangin wangun tsakiadan rai i anungꞌ tiasa agi rai u."
10 Gubuꞌ Anutu tsanganda rib Niniwe parima i ruan da tanginda nanggan maisan rai, da Arangan yitam i uwayantan da anungꞌ ingaungꞌ ribarangan ibi nan Arangan nidan ugu u.


Paulus Papiaran Kakara Fadan da
Taitus
1
1 Dzi Paulus, Anutu mamaꞌ guman da Yisus Kristus aposelan.* aposelan— Nan 'aposel' wainggan ibiani: 'garam tanginda fadan'. Itangin dzi ifa i rima Anutu ampanggan runggan piriangꞌan igi sib i nanga i nanggan muarutsan babampafan da utusa ribarangan i sruꞌa i nan nidzun da atsungꞌa Anutu sanaban rururungan. 2 Da ribarangan narim maran i nam mpada ratar ntingan Anutu ragadan da miamun bingan ugu, gubuꞌ Arangan mamida i tanginda nam santan, i Anutu anungꞌ inang da isu umpur u. 3 Da gubuꞌ gan ragadan rururungan, da Anutu, aru rima agi sib, ikupis nan gan igi wasi imingꞌ gum fisa i nan Arangan riman da faida nan i dzi nangan.
4 Dzi yakar nan ani ibiaꞌ da agu Taitus, dzi narunggangꞌ nidzun yaba i agi nanggangꞌ muarutsan.
Ramangꞌ Anutu da Yisus Kristus, Garam rima agi sib, maraampi gan da nan gan nufan narut agu.
Taitus Guman Ragada Garam Gudzun Mingꞌa Krit
5 Dzi tangin agu rai i intap Krit i wain ibiani, u tipa gum agi mamida i ntsupan ugu da ragada garam gudzun ruas mingꞌa gamp igi santan bida dzi nidan da agu ugu. 6 Da u nida ragada garam gudzun bits bits igi, da ampan anungꞌ tsanganda asub mingꞌan da arangan u: maran nari i fininggan arigi angu, da gan narun rusan namuaruts da natangꞌ warangꞌ i nan da bingan namaꞌ i nam maisan. 7 I wain, garam gudzun igi isu wain i mpada tayangꞌ Anutu guman da garam muarutsan gan, ibinigi da ampan anungꞌ tsanganda asub mangan mingꞌa da arangan u: anungꞌ garam tsarifa runggan i rib atsungꞌa gin, ma wangun yaba sung sung, ma numa mpui ngkiangan yusan, ma suda gudzu uris, ma iyuꞌa nam i uda nam bunump ampi bingan u. 8 Da bitsintaꞌ arangan nasu garam isa yaring i garam, da maran arida i sanab bini, da uwayantan nawaꞌ bini i mpada tayangꞌ runggan i nanggan santan nangan, da atsungꞌa sanab mararam da rururungan, da mpada tayangꞌ wangunggan da tipa banginggan da faganggan bini. 9 Da arangan namuaruts sisingꞌ bini aru ringanta gin sib ugu babampafan, i nan igi nan nidzun bingan. Da bida nanga bida nigi, da arangan bungꞌ asangꞌ i santingꞌan da utusa ampan i nan nidzun, da raruda garam rima ub i sisingꞌ bini igi.
10 I garam ampi bingan mamida i atangꞌa warangꞌ i nan rumpai. Garam igi garam nida nan umpur nidzun maꞌan da iyuꞌa nam. Da utup aru nida nan babampafan i garam santan safa rinin igi imais iyus rib santan arigi. 11 Wani da ribarangan nantsup i nan bida nigi, i ribarangan ifis i nan umpur da irintsum utup fain nanggan muarutsan i uda nam bunump in. 12 Mungꞌ ugu da rib Krit garaman mararuru mangan runggan ini biani, "Garam Krit garam iyuꞌa nam, da garam bida apu buman maisan, da garam gada nam funub angu da guman nangan maꞌan." 13 Nan igi nan nidzun. Ibinigi da wani nan rini urun da rib igi da wasantingꞌ i nanggan maisan rutin, da ribarangan namuaruts Anutu nan nidzun gan 14 da anungꞌ ringanta i rib Yuda rabu rabun gan mungꞌ ugu nan umpur umpuran fisa gin, ma nan faidagin waꞌa mingꞌa garam gar aru rima barun da nan nidzun u. 15 Rib wangun sapan mingꞌa Anutu maranggan, da nam mangan — bida nam gadan mara maran fain — wasangꞌ i nanga ribarangan bubumpuadan u. Da bitsintaꞌ rib wangun bubumpuadan da mamida i muarutsa Yisu, da nam mangan wasangꞌ i nanga ribarangan sapan u. Imaꞌ, uwayantan ibubumpua da wasruꞌ i sanab bini da maisan u. 16 Ribarangan ini isruꞌ i Anutu, da bitsintaꞌ gan sanaban isantingꞌ ibi irim barun da Arangan. Gan sanaban imais wasi imingꞌ Anutu maranggan, da watangꞌ warangꞌ i nan gan, da wasangꞌ i nanga nam bini mangan u.
*1:1: aposelan— Nan 'aposel' wainggan ibiani: 'garam tanginda fadan'.


Dzems
Papiaran Kakaran
1
Nan Isa Fagan Gin
1 Dzi Dzems, Anutu da Nifutsarif Yisu Kristus mamaꞌ guman. Dzi kakar nan ani ibiaꞌ da agam garam muarutsan Israil mingꞌa wasaꞌ i utup 12 ugu, dzarangan da mpada wasaꞌ i garam intap faingꞌ. Nan nufan narut agam santan.
Muntida Babampafan i Nam Intsaꞌan
2 Raingꞌ ruas, nam intsaꞌan mara maran ampi bingan bida waꞌa da agam, da nugum watsiaꞌ, 3 da wasruꞌ gin i nam intsaꞌan waꞌan da agam i intsaꞌa agam nanggam muarutsan da bungꞌ arim rini urun da agam i muntida babampaf. 4 Nam muntida babampafan i nam muarutsan namingꞌ asu tsiraꞌ da natip agam nasu garam nanga nam ratar da anungꞌ sauda ruam i uwayant bini mingꞌa Anutu gin u. 5 Da bida agam manga sauda runggan i uwayant mararuru da nagut i Anutu gin, da Arangan bungꞌ arim rutin. I Arangan anungꞌ ifiꞌ i nan da irim barun da garam mangan u. Imaꞌ! Irim nam ampi bingan da garam sib angu. 6 Agam nida guta gin da wamuaruts nidzun, da anungꞌ uda uwayant ampi bingan u. Uwayant ampi bingan bida nigi isangꞌ uruts manis isan da suda iyamiyam maisan ugu. 7 Garam uwayantan bida nigi da anungꞌ rima maran i Nifutsarif rima sib i nam faingꞌ guta gin u. Imaꞌ! 8 Arangan isu garam uwayant ampi bingan da anungꞌ yatsungꞌ sanampun bitsintaꞌ angu i nam santan arangan nangan u.
9 Raingꞌ mangan bida sauda runggan nidzun, da nugun natsiaꞌ i arangan iyu bingan tsiraꞌ imingꞌ Anutu maranggan. 10 Da garam nam bunump, nugun natsiaꞌ i Anutu irasu arangan, i wain, nanggan mampan bungꞌ awaꞌ abi gai maraburuab. 11 I gubuꞌ tsiraꞌ inang da iyab da igauf gai maraburuab igi, da imayangꞌ gin, da iririruaꞌ da rini gira gan intsup sib. Sanampun bida nigi bungꞌ awaꞌ da garam nam bunump tsiraꞌ da gubuꞌ fada badan i gan guman nam bunump intap ani gan. Arangan nanggan mampan bungꞌ awaꞌ sung angu nabinigi.
12 Garam muntida babampafan i nam intsaꞌan santan ugu nugun natsiaꞌ. I gubuꞌ nam intsaꞌan igi kupisa i nanggan muarutsan wasi, da Anutu bungꞌ arim nam mpada maran taꞌan rutin nabi nam mungaꞌ aru Arangan ragada mungꞌ ugu i riman da rib maran arida i Arangan.
13 Bida nam maisan raꞌa i mangan i nanga asub, da arangan anungꞌ nida bida ani, "Anutu yintsaꞌ dzi." Imaꞌ! I nam maisan anungꞌ isangꞌ i intsaꞌa Anutu, da Anutu anungꞌ yintsaꞌ rib fain da yuntapin i nanga asub u. 14 Da bida gubuꞌ nam maisan raꞌa i mangan i nanga asub, da wainggan iruꞌ i arangan wangunggan akatsan angu yuntap i arangan i nanga asub. 15 Da nam akatsan mingꞌa garam gar wangun wasaꞌ isangꞌ ibi sagat wangundan, da nam akatsan igi yapingꞌ narunggan nam maisan. Da gubuꞌ nam maisan yingꞌa suda tsiraꞌ da yapingꞌ narunggan nam mampan.
16 O, dzi raingꞌ ruasi, anungꞌ ringanta i nan umpur i nam maisan wainggan ugu da iyuꞌa runggam u. 17 I nam ngarubini da rururungan santan iruꞌ ba imingꞌ Ramangꞌ Anutu gin, Garam tanginda gubuꞌ da ukam da ngantam mingꞌa wagungꞌ. Arangan wabi marayaung yungyungan angu u. Imaꞌ! Arangan impa ratar inting angu. 18 Atsungꞌa Arangan maranggan furan angu da inang agi isu i narun rusan faꞌ iyab i nan nidzun aru Sisingꞌ Bini gan nidan ugu; ibinigi da agi su miamun i nam santan Arangan tangindan, ibi nam nidzun miamun waꞌa mingꞌa gum wafaꞌ.
Ringantagin da Nangan
19 O, dzi raingꞌ ruasi, waringantin: Agam santan maram wari i rima ringam i nan, da anungꞌ nidan nan sung angu u da anungꞌ uda wangum yaba sung angu u, 20 i wain, garam gar nugu tsakia gan anungꞌ isangꞌ i atsungꞌa Anutu sanaban rururungan. 21 Nabinigi, da watangin uwayant bubumpuadan santan da nanggam maisan ampi bingan rai. Wasu ringa mafrip i atsungꞌa i Anutu nan gan ntanga ruꞌa agam wangunggam ugu da isangꞌ i rima agam ganunggam sib.
22 Agam ringanta i nan igi sib da watsungꞌ gin. Da bida agam mamida i atsungꞌa gin, da agam yiyuꞌ runggam. Wanang nan igi nasu nidzun. 23 Garam ringanta i nan igi utaꞌ angu da mamida i atsungꞌa gin, da isangꞌ garam tsanganda maran i pinum. 24 Da gubuꞌ tsanganda runggan sib da fadan, da sung angu maran isamu maraganunggan iwaꞌ ibi anungꞌ. 25 Anutu nan gan faidagin rururungan ipiraꞌ agi rai sinungꞌ nam maisan nampanggan ugu. Da bida garam rungꞌ raraba nan faidagin igi, da atsungꞌa gin, da nanga suda nidzun, da maran mamida i samudan, da Anutu bungꞌ afinti arangan i nam santan arangan nangan.
26 Bida garam manga nida runggan bida ani, "Dzi garam pumuꞌa Anutu i sanampun rururungan," da bitsintaꞌ mamida i mpada tayangꞌ nifunggan, da arangan yiyuꞌ wangunggan, da nanggan pumuꞌa Anutu isu nam utaꞌ santan angu. 27 Sanab pumuꞌa Anutu rururungan da waꞌa ngarubini i Ramangꞌ Anutu nanggan maran arida gin da ibiani: Warim mamaꞌ marabirimpup da sagat yaruf sauda runggan ugu sib, da watip runggam i nam bubumpuadan intap anungꞌ yantsanga agam u.